
EIDEM S. SEDI IMMEDIATE SUBJECTUS ; 

TRINCEPS INTERAMNIA ET COMES STATUS BISEMNII 

Dignitatibus , Canonicis , Parochis , utrique Clero , 

Optimatibus et Populo universo suae Dioccsis 

Gratiam , Salutem , et Pacem a Domino sempiternam. 

^Lprotinae Ecclesiae gubernaculum suscepturus (ad id 
Me nominante primum Augusto ac piissimo Rege Ferdi- 
nando I. j imperio deinde caritateque Sua urgente San- 
ctissimo Christi in terris Vicario Leone XII. ), praecipui 
muneris mei , quod est ministerium Verbi , inde exor- 
dium ducere autumo , ut ingenue cor meum Vobis pa- 
tefaciam , Venerabiles Fratres, Filiique dilectissimi $ at- 
que ipsam in primis declarem , quam in animo , ex Scri- 
pturarum et Sanctorum Patrum Oraculis , praeconccptam 
habeo tanti impositi mihi oneris sententiam. Illud enim 
inde futurum non dubitanter spero, ut verba et exhorta- 
tiones meas in posterum sic suscipiatis , uli vere sunt , 
tanquam verba Christi } et paternum affectum meum in 

sensum nequitiae nunquam retorquere quisquam valeat. Nec 
quempiam sane vereor qui jure obgannire praesumat dum 
initio sermonis mei verba Sanctissimi Pont. Gregor, (i) 
me resonantem audiat : Alia quii/is meae gaudia per- 
didi , et inlus corruens , ascendere exterius videor .• . . 
ex eis me esse videor , de quibus scriptum est (a) : deje- 
cisti cos , dum alleviarcntur. Qui, scilicet, ad umbram 
tabernaculi Auguslinianae Familiae, cui et nomen et animum 
ab adolescentia devoveram , sedebam cum Populo meo in 
pulchritudine pacis ; quique , post lacrymabilem perpes- 
sam decemnalem diremptionem, gratulabar tandem posse 
reliquum vitae meae , uti optaveram , transigere in Chri- 
sto absconditum \ en raptus e sub modio nunc videor , 
et in Montem Dei compulsus ascendere , ut ibi tanquam 
lucerna splendeam ad utilitatem eorum , qui in domo 
sunt. Qut id mihi acciderit , quove arcano Dei consilio 
factum sit, ut a pascendis gregibus Patris mei Augusti- 
ni , velut alter Moses aut Filius Isai , ad tantam ac sa- 
lebrosissimam subeundam provinciam adigerer , non est 
equidem humanae rationis perscrutari ; et impium aeque 
ac stultum foret liberrimam gratuitamque Divinam Voca- 
tionem ad hominis mendosam et obstipam libellam revo- 
care et exigere. At quamquam , ponens in pulvere os 
meum , tantum formidabile onus nequidquam effugere 
contenderim \ nihil tamen vetat , quin Ego vir videns 
paupertatem meam, effundam in conspectu Domini ora— 


(i) Epist. 5. lib. r. 
( 9 ) Psal. 72. v. i8> 

tionbm meam, et tribulationem meam ante Ipsum pro- 
nuntiem. Non enim adeo fuco et repentino splendore tam 
excelsae dignitatis abreptus sum, ut ingens non videam etiam 
a latere periculum , ex quo rationem inde evadam red- 
diturus pro Animabus vestris. Sane , Augustino docente , 
didici (i } Episcopatum , opus bonum et desiderabile, uti 
dicitur ab Apost. , nomen esse operis , non honoris 5 et 
sicut amplius Hieronymus explanat (a), Opus , non digni- 
tatem $ laborem , non delicias: Opus , per quod humi- 
litate decrescat , non intumescat fastigio. Hinc locum 
illum superiorem , sine quo regi Populus non potest 7 
tantum abest ut indecenter appeterem $ quin potius non- 
nisi trepidanter conscendere impellar. Satis enim super- 
que sentio , ea ipsa ratione Me mitti ad Vos , ac ipse 
Christus missus est a Patre } ac proinde , quemadmodum 
ille magnus Pastor Ovium , ita et Ego forma fieri debeam 
Gregis ex animo 5 non dominans , sed ministrans } ct 
qui , ut potestatem assecutus y ita etiam Ipsius urgear ca- 
ritate ponendi animam meam pro ovibus mihi commis- 
sis. Ecquisnam , cum serio id perpendat, non animum 
despondeat ? Hinc merito magnus ille Doctor et Paler 
meus Augustinus asserebat ( 3 ) : Licet secundum carnem 
nihil appareat , maxime hoc tempore , facilius , laetius 
et delectabilius Episcopi officio , si perfunctorie aga- 
tur \ quo tamen nihil apud Deum miserius , tristius , 
et damnabilius : nihil , e contra , est in hac vita , et 


( 1 ) Lib. i3. de Civ. Dei cap. i3. 

(2) Episl. ad Occas. 

( 3 ) Epist. 148» 

maxime hoc tempore , difficilius , laboriosius , et peri- 
culosius , si co modo militetur , quo Deus ipse jubet. 
Quod si veram attingebat Ille tunc temporis , quidnam 
dicandum in liac nostra aetate ? Quidnam difficilius ta- 
lem esse Episcopum speculatorem, ut Deus ipse jubet (i),- 
Qui si viderit gladium , et non insonuerit buccina . . . 
Sanguis eorum omnium , qui in iniquitate sua capien- 
tur , requiretur de manu ipsius? Quidnam periculosius, 
Episcopum , sicut Deus jubet , tanta pollere virtute et 
potentia verbi, ut sal terrae fiat, et lux, et doctor 5 
qui nempe valeat exhortari in doctrina sana, et eos, qui 
contradicunt arguere 5 et ut se habeat in Civitatem mu- 
nitam , et in murum aenheum contra irrumpentes hostium 
impetus, ne depositum Veritatis ipsi fideliter custodien- 
dum traditum quidquam detrimenti patiatur ? Quidnam 
demum difficilius tanta prae caeteris Episcopum eminere 
sanctitate , sicut Deus jubet , ut irreprehensibilis omnino 
sit , ad verecundiam eorum , qui ex adverso sunt : tanta 
continenter fervescere caritate, ne vel hilum quidem mo- 
veatur candelabrum suum : tanta orationis vi et efficacia 
praestare, qua positus inter mortuos et viventes , thuribu- 
lum extollat , et vel ipsi indignato Domino contra Po- 
pulum suum suis valeat obsistere precibus : tanta deni- 

que sollicitudine ct instantia teneri pro sarto tectoque 
servando Grege suo , ut nunquam in exprobrationem in- 
currat (2) : Quod infirmam fuit , non consolidastis : et 


(1) Ezccliiel. c. 33 . v. 6 . 

(2) Ezech. cap. 34. v. 


Digitized by Google 



7 

quod aegrotum , non sanastis : et quod confractum , 
non alligastis : quod abjectum , non deduxistis ; et quod 
perierat , rc©/» quaesistis ? 

Haec profeclo , cum serio cogitarem ( et adhuc 
jugiter recogitabo , ne cum aliis praedicavero , ipse re- 
probus efficiar), haud, fateor me maximi fecisse Epi- 
scopali infula exhornatum iri 5 sed tot impendentium pe- 
riculorum formidine perculsns, satius credidi exclamare (1): 
Quare misero data est lux , et vita his , qui in ama- 
ritudine animae sunt? Vel etiam cum August. conque- 
ri (2) : Vis mihi facta est merito peccatorum meorum ; 
nam quid aliud existimem nescio , ut secundus locus 
gubernaculorum mihi traderetur , qui remum tenere non 
noveram. Aut demum cum Chrysost. ejulare (3) : Quid 
tantum peccavit Ecclesia ? Quaenam tanta res ipsius 
Dominum irritavit , ut illam , tanto cum dedecore , mihi 
mortalium omnium ignominiosissimo regendam traderet? 

At vero , licet perterritus et anxius , neccsse tamen 
habui Divinae acquiescere Voluntati , ne forte , diutius 
renitendo , in indignationem Domini , uti et Moses , in- 
cidissem. Auctor etiam fuit mihi optimus Pater meus Au- 
gust. iis verbis (4) ’• Si quam operam vestram Mater Ec- 
clesia desideraverit , nec elatione avida suscipiatis , nec 
blandienti desidia respuatis ; sed miti corde obtempe- 
retis Deo , nec vestrum otium necessitatibus Ecclesiae 


(1) Job «ap. 5 . v. 20. 

(2) Epist. ai. 

( 3 ) Lib. de Sacerd. 

( 4 ) Epist. 81. 

praeponatis. Nam (i) Licet , ait alibi , otium sariptum 
quaerat caritas veritatis j negotium tamen justum su- 
scipit necessitas caritatis. Animum demum fecerunt mihi 
voces illae (a) : Vocabo eos , et stabunt simul 5 quia , 
nempe , steterunt, vocante Deo , fortes , stabit simul in- 
firmus : steterunt sapientes, stabit simul insipiens: ste- 
terunt divites, stabit simul pauper. 

Quam quidem in spem eo vehementius adducor , 
quod in amplissimo perillustrium Dignitatum et Canoni- 
corum Cathedralis Ecclesiae collegio auxilium locupletis- 
simum praebeat Deus infirmitati meae, quale et Moysi olim, 
regendis Tribubus Israel in conventu illo Seniorum con- 
tulit. Vos itaque , Venerabiles Fratres , qui , secundum 
hodiernam Ecclesiae disciplinam , in Episcopi Senatum et 
Consistorium coalescistis } Vos tanquam fortissimos Israel 
lectum Salomonis ambientes, et exertos gladios sapien- 
tiae, prudentiae , zeli , et integerimae probitatis et gravi- 
tatis tenentes , fidens ac gaudens conspicio. Vos siqui- 
dem consilio et adjumento mihi eritis \ et non dubito quin 
Spiritum Domini ad prophetandum jugiter in vobis in- 
veniam , ut sustineatis mecum onus Populi , et non gra- 
ver Ego solus. Sed et maximopere gratulor Vos amplius 
suspicere vcluti Seniores illos , quos Joannes vidit , stan- 
tes ante thronum Agni , divinis ejus laudibus semper in- 
tentos (3) } Loquentes vobismetipsis in psalmis , hymnis , 
et canticis spiritualibus ; cantantes et psallentes in cor- 


(1) Lib.ig. de Civ. Dei cap. 19. 
(a) Isai. 48- i 3 . 

( 3 ) Ephes. cap. 3 . v. 19. 

dibus oestris Domino } gratias agentes semper pro 
omnibus , in nomine Domini nostri Jcsu Christi Deo T 
Patri. Ea propter , licet non , uti olira , contubernio , r 
animo tamen, corde, lingua, caritate, in unitate spi- 
ritus et vinculo pacis hortor Vos ut vivatis semper. Id 
enim exigit 'ipsum vestrum Nomen 5 nam (1) Canon 
graece , latinc Regula nuncupatur. Unde et Cone. Co- 
loniens. ait (2): Respondeat eorum vita titulo , respon- 
deat nomini : sint reipsa Canonici , idest Regulares. 
Neque enim clam est primam eorum originem Mona- 
sticae vitae fuisse. Imitentur Apostolos, et nascentis Ec- 
clesiae Ministros , quorum erat cor unum et anima una } 
qui quotidie perdurantes unanimiter in Templo , et fran- 
gentes circa domos panem , sumebant cibum cum exul- 
tatione et simplicitate cordis perseverantes in orationibus . 

Sed et non minori alacritate ad Vos oculos, linguam, 
et cor meum iutendam , Reverendi Parochi , et Anima- 
rum Rectores quicumque vocati estis in partem pastoralis 
solicitudinis meae. Vos profecto septuaginta duorum Di- 
scipulorum locum tenetis , quos praemisit Dominus ante 
faciem suam. Satagite proinde , ut sedulo incumbentes pa- 
scendis Animabus vobis concreditis , et certam vestram 
vocationem faciatis, et probabiles Vos exhibeatis Deo Ope- 
rarios inconfusibiles. Hinc necesse est Vos exhistimari 
apud omnes , fideles Dispensatores Mysteriorum Dei 5 
recte tractantes Verbum Veritatis 5 studiosos cultores Vi- 


( 1 ) Cap. Canon dist. 1 . 

( 2 ) Par. 3. cap. 4> 

«eae Domini , et serpentem ia dies zizaniam jugiter evel- 
lentes ; non dantes Sanctum canibus ; et Custodes vigi- 
lantes de nocte (i) j Ad salutem Ovium vestrarum , de- 
mum, uii monet Synod. Candens. , omnes pastorales 
curas dirigentes ; eamque assiduis precibus et quotidia- 
nis exercitiis Deo commendantes ; et non minus esc be- 
nigne , quam reverenter , omnibus rite dispositis , Sa- 
cramenta administrantes. Mementote insuper ita vestra in- 
teresse pascere grandiores Verbo Dei et salutaribus mo- 
nilis , ut non parvifaciatis simul materno plane affectu pa- 
nem Parvulis frangere; Rudes patieuter instruere; Vi- 
duas et Pupillos visitare in tribulatione eorum ; Infir- 
mos suscipere ; et ab omni turpis lucri suspicione immu- 
nes vosmetipsos servare. Ita prorsus liet ut non vitupe- 
retur Ministerium vestrum (a) ; Sed in multa patientia 
pascentes , qui in vobis est , Gregem Dei , non coacte , 
sed spontanee , tales profeclo evadatis , quales Vos ap- 
pellat Divus Prosper (3), Ecclesiae decus , in quibus am- 
plius fulget Ecclesia : Janua Civitatis aeternae , per quos, 
omnes qui credunt in Christum , ingrediuntur ad Chri- 
stum : Janitores , quibus datae sunt claves Regni Coe- 
lorum: Dispensatores etiam Regiae Domus. 

Ad Vos porro, Sacerdotes , Verbum Domini dirigam, 
ad Vos Levitas , ad Vos omnes , qui nomea dedistis mi- 


(1) Titul. 16 . cap. 9. 

(a) i. Petr. 5 . 2 . 

( 3 ) De Vit. Act. lib. 5 . cap. 2 . 



II 

litare Deo 5 et quos propterea necesse est , juxta doctri- 
nam Apostoli , abdicare ab omnibus soecularibus nego- 
tiis , ut sit Ipse pars haereditalis vestrae. Memineritis sem- 
per , quia de Vobis potiori jure quam de Sacerdotibus 
Levitici generis scriptum sit (1): Sancti erunt Deo suo , 
et non polluent nomen ejus : incensum enim Domini , 
et panes Dei sui offerunt } et ideo Sancti erunt. Quo 
igitur , arguam cum Crbysostomo (2) , non oportet esse 
puriorem tali fruentem sacrificio ? Quo solari radio 
non splendidiorem manum carnem hanc dividentem ? Os , 
quod igne spirituali repletur ? Linguam , quae tremendo 
nimis Sanguine rubescit ? Agite proinde , ut dignitatis 
et excellentiae vestrae lux luceat coram omnibus ho- 
minibus in incessu , statu , habitu , et in omnibus moti- 
bus vestris 5 ita uh nihil in vobis appareat quod cujus- 
quam offendat aspectum , sed quod vestram deceat san- 
ctitatem. Cavete ab otio , a scurrilitate, a ludicris in- 
decoris , a scandalis , et ab omnibus societatibus et nego- 
tiis illis, quae per Sanctorum Canonum providentiam juon 
semel atqne iterum Ecclesiasticis vetita sunt. Ne Vos 
pigeat saepe animo recolere , quod si majus praejudi- 
cium a Sacerdotibus tolerat Deus , dum irritum faciunt 
pactum Levi, ingentes pariter esse ruinas , quae ipsis a 
Domino impendent, juxta Malachiam ( 3 ). Ne igitur pa- 
tiamini caligare in Vos aliquando pupillam oculi Dei. 


(1) Levitic. Cap. ai. v. 6. 
(a) Homil. 60. 

(3) Cap. i. et 2 . 

Lal)ia vestra custodiant scientiam , ut queat Populus Le- 
gem exquirere de ore vestro. Manus purissimas extollite 
inter vestibulum et Altare y et bonus odor efficiamini 
aeterni Sacerdotis illius , qui a Patre vocatus est secun-. 
dum Ordinem Melchisedech. Hac sane ratione efficie- 
mini (i) tanquam Stellae in perpetuas aeternitates $ et 
dabitis lumen in custodiis oestris ,* quae etiam laeta- 
tae sunt , et vocatae sunt , et dixerunt : Ad-sumus $ et 
luxerunt ei cum jucunditate. 

Praecipuo autem affectu Vos alloquor, Seminarii no- 
stri Alumni dilectissimi 5 quos veluli novas propagines 
ecclesiasticae Vineae , et spiritali gratia de die in diem 
gemmantes , paterna sollicitudine , vigilantia , et amore 
colam et excolam semper. Ipse Dominus, sicuti pollici- 
tus est , cuslodiet vos, quatenus ad pietatem, Religio- 
nem , ecclesiasticam' disciplinam , et ad omnes bonos mores, 
uti Trident. Synod. exoptat , iustitui valeatis. Sed vestra 
certe interest monitum illud Bernardi animo jugiter recolere: 
Scrutare spiritum tuum: teipsum interroga , et dic : ad quid 
venisti ? Instate proinde orationi , qua tandem cognoscere 
possitis quae sit voluntas Dei in vobis beneplacens et 
perfecta. Attendite lectioni , studio, et doctrinae , ne forte 
scientiam repellentes , repellamini et vos a Domino ne 
Sacerdotio fungamini Ipsi. Pacem , caritatem , modestiam, 
disciplinam , et humilitatem servate. Obedite Praepositis 
vestris, et subjacete eis , non ex tristitia et necessitate, sed 
hilari animo j quia bonum est viro cum portaverit jugum 


( 1 ) Barueh cap. 5. 

ab adolescentia sua $ et si (i) a juventute vestra exci- 
pietis doctrinam , usque ad canos invenietis sapientiam. 
Demum ( 2 ) Proficite , hortor Vos , Filioli mei , cum 
Augustino y discutite vos sine dolo : probate ipsi vos- 
metipsos : semper displiceat vehis quod estis , si vultis 
pervenire ad id quod nondum estis: semper addite : sem- 
per ambulate : semper proficite. Hisce namque profecti- 
bus virga vocationis vestrae, tanquam virga Aaron, flo- 
rescet in tabernaculo foederis Domini ; et (3) Nunquam 
sacerdotalis gratia marcescet ; et in summa humilitate 
habebit in suo munere commissae sibi potestatis florem } 
ait Ainbros. 

Nec praetereundos Vos etiam censeo , Religiosi Sta- 
tus Professores , ac Monasticae Cultores Venerabiles qui- 
cunque iu mea Dioecesi incolitis. Etsi namque non eodem 
modo , ac in coeteros Altaris Ministros , pastoralis vigi- 
lantia mea in vos versetur ; qua tamen parte iu ministe- 
rium Verbi, Sacramentorum dispensationem, aliaque ec- 
clesiastica munia soeculari Clero in cooperatores vos ad- 
scivit hodierna Ecclesiae disciplina , jus omne profecto 
vobis est ad meum affectum et caritatem. Quinimo me 
vobis summopere devotum et addictum in vim institutionis 
meae certiores vos volo. Haud iuterim mullis verbis vos 
prosequar. Hoc unum modo suggeram j ut qui arctam 
consiliorum viam aggressi estis , quae ducit ad vitam 


(1) Ecclesiast. cap. 6. v. 18. 

(•) Serm. 1 5 . de Verb. Apost. 

( 3 ) Lib. 10. Epist. 8a. 

2* 

perfectae cavitatis; quique omnia relinquentes, et quo* 
tidie Crucem bajulantes , Christum sequi in animum po- 
suistis , contendite ne unquam ab aratio , cui manum mi- 
sistis , retro respiciatis. Ad Sanctorum Patrum vestrorum 
exempla aciem jugiter intendite. Ipsos in constitutionibus 
vestris interrogate, et dicent vobis quaenam sit via, quae 
ducit ad vitam: quomodo in sequeuda regula inveniatis 
pacem : quantum alienum a vestra sanctitate foret repe- 
riri in turba populi, cum in vim nominis ad solitudinem 
vocati sitis, ut ibi, in solitudine, loquatur Deus ad cor 
vestrum. Memineritis demum lamdiu vos esse Populis ho- 
norabiles , et in vobismetipsis beatos , quamdiu unanimi- 
ter habitetis in domo Domini ; ibique coram Ipso sem- 
per et Sapientiam ejus audiatis, et in concinnendis ip- 
sius laudibus versemini. Sic VV. PP. per duplicem vitam 
actionis et contemplationis Vos estis in Ecclesia Christi 
Grex ille Tonsarum , de quo ait Bernardus (x) : Quam bene 
Monachi tonsis ovibus comparantur ! Quia revera tonsi 
sunt , quibus nec corde , nec corpore , nec aliquid mun- 
danum in proprietate relictum est. Quae ascenderunt de 
lavacro: Lavacrum Baptismus est , de quo ascendit qui 
ad celsitudinem verae perfectionis intendit. Omnes ge- 
mellis foetibus ; quia verbo pariunt et exemplo. Et sterilis 
non est in eis ; quia nullus est infoecundus. 

Sed et Vos modo compellam , Sacrae Virgines , quae 
in beatam spem et expectalionem coelestis Sponsi , vigi- 
lantes semper, et accensis lampadibus instructae admi- 


(i) In Gap. 4- Cautic. 

randam degitis vitam. Eja igitur , Vos hortor : Coelum 
suspicite , ac nunquam remisso fervore extollentes palmas, 
nitamiui sequi Agnum illuni , qui ad castissimas nuptias 
gratuito vos vocavit. In solitudine , in silentio , in segre- 
gatione ab omni humanarum rerum strepitu et curiositate, 
in oratione, et interioris animi recessu, custodite thesau- 
rum inestimabilem. Sit Christus jugiter vobis prae oculis, 
et fixus in corde , qui pro vobis confixus est in Cruce. 
Ponite illum ut signaculum super cor vestrum , quia (i) 
in corde sunt cogitationes , ait Gregor.} ut signaculum su- 
per brachium vestrum , quia in brachio sunt operationes. 
Praecipue vero, quaeso, pacem et humilitatem inter vos 
fovete } nec unquam patiamini callidum perantiquum ser- 
pentem virulentum flatum suum superbiae et contentionis 
insufflare in hortum Christi conclusum , ne virtutum flo- 
res contabescant } dumque exemptae , divinae singularis 
gratiae, beneficio , a doloribus et servitute primae paren- 
tis , ingruente porro desidia, non aestuetis cupiditatum fe- 
bribus. Casta profecto et pulcherrima est vestra generatio, 
ex quo Christo desponsae estis , si omnium tamen fulge- 
bit ornamento virtutum} et jure merito dicemini ab Atha- 
nas. ( 2 ) : Corona , quae nunquam marcescit } Templum 
Dei } Sacrarium Spiritus Sancti } Decus Ecclesiae^ Gau- 
dium Prophetarum } Gloria Apostolorum } Vita Angelo- 
rum } et ingens gaudium in vos redundabit ex quo diu no- 
cluque versamini circa Illum, qui pascitur inter lilia , se- 
ptus choreis virginum, Sponsus decorus gloria, Sponsisque 
reddens praemia. 

(1) Apud a Lapid. ia Caat, 

(a) Lib. de Virg. 

Pastoralem vocem meam , qua praediti estis religione 
ac pietate, Vos etiam excipere noa pigeat perillustres Vi- 
ri , qui et praetoria dignitate fulgetis , et jus dicitis , et 
civitatis regimen exercetis, Senatores , Optimates , et qui- 
cunque nobilitate generis , sapientia , opulentia eminetis 
in Topulo. Vos profecto non latet (i) summam nobilita- 
tem esse clarescere virtutibus ; et nihil amplius in nobi- 
litate appetendum , nisi quod Nobiles quadam necessitate 
constringantur ne ab antiquorum probitate degenerent (a) ; 
et nihil amplius esse religione , nihil sublimius fide. Di- 
ligite ergo justitiam qui judicatis terram. Sit timor Do- 
mini in vobis \ et quoniam non est acceptio personarum 
apud Deum , aemulemini , quaeso , ut sitis oculus coeco, 
pes claudo, patres pauperum, et causa viduae et pupilli, 
intret semper ad vos. Nolite Divites in incerto humanarum 
rerum spem ponere j sed potius thesaurizate vobis thesau- 
ros in Coelo. Qui Potentes estis reminiscamini, quia po- 
testas a Domino vobis donata est ^ sed non equidem ut 
ipsa abutamini , quia scriptum est ( 3 ); Potentes potenter 
tormenta sustinebunt. Vestra demum quammaxime refert 
impiorum nebulonum os obstruere , dum divinam Catho- 
licam Religionem causari non verentur tanquam Reipublicae 
felicitati contrariam et infensam. Per vos enim palam et 
effectu demonstrari potest quod Augustinus fidenter con- 
tra ethnicos asserebat ( 4 ) , Christianae Religionis praece- 


(i) Hieron. Epist. 14. 

(a) Ambros. ad Valcnlin. junior. Epist. 17. num, 12. 

(3) Sapient, cap. 6. 3. 

(4) De Civ. Dei lib. a. cap.i3. i3. 

pta ... Si simul audirent atque curarent Reges terrae 
et omnes populi , Principes et omnes Judices . . . Exa- 
ctores et Milites ; certe terras vitae praesentis ornaret 
sua felicitate respublica , et vitae aeternae culmen bea- 
tissime regnatura conscenderet. 

Aftari vos demum oportet , quotquot estis Filii caris- 
simi cuiuslibet ordinis, conditionis, sexus, aetatis; nam 
omnibus debitor suiu , et de omnibus summopere gratu- 
lor praeconium audivisse (1): Erunt omnes docibiles Dei. 
Sciatis itaque lioc unum mihi deinceps negotium esse , 
hoc unum votum cordis mei , ut nunquam vos videam 
desciscentes , sed stantes semper , et proficientes insuper 
iu fidem vestrorum patrum , in pietatem , in amorem fra- 
ternitatis, et in omnia bona, quae per Christum donata 
sunt vobis ; ita ut (2) non vacui et sine fructu consti- 
tuti sitis in cognitione Domini nostri Jesu Christi. Hoc 
autem nedum ad aeternam , sed et ad temporalem vestram 
prosperitatem vertetur , ut de rore Coeli et de pinguedine 
terrae benedictionem accipere possitis. Nam ( 3 ) Pietas , 
ait Apost. , ad omnia utilis est , promissionem habens 
vitae , quae nunc est , et in futuro. Et sicut (4) Justitia 
( quae sola vera est in fide Domini nostri Jesu Christi ) 
elevat gentem ; miseros e contra populos facit peccatum. 
Eja igitur , Filii dilectissimi , sic vivatis , sic in timore 
Dei , etin virtute confirmemini, ut aquae duorum amnium 


(0 

(») 

(5) 

(4) 


Joann. Citp. ti. v. 

2. Pct. Ciip. 1 . v. 8 . 

1. ad Tunot. cap. 4. 8 . 

Proy. 14 . v. 3i. 

Bolini , el Vomftni , vulgo TordinO e Vicciola , quae Prae- 
cutiamini agrum interfluunt, inclytam Iriterammam circura- 
ambiunt, eique antiquissimum nomen facinnt, nunquam 
peccatorum coeno turbidae fluctus elevent indignationis et 
vindictae j sed velut aquae sanCtificatae Jordanis redundent 
jugiter ad laetificandam civitatem vestram. Utinam pro- 
inde spiritu Elisaei Ego polleam, quo eas possem ictu 
pastoralis virgae mirabiles ac salutares vobis reddere ! Hoc 
equidem incessanter a Deo petam , ut dum exterius ele- 
ctam vineam suam et colere , et serere , et plantare Ego 
pro viribus nitar , Ipse interius eam irrigare aqua viva in 
vitam aeternam resiliente non desistat. Hostiam siquidem 
pacificam oblaturus pro salute Populi mei , hoc unum pe- 
tam a Domino , ut pacem , caritatem , benedictionem co- 
piosam incessanter vobis largiri dignetur. Queis sane votis 
ut Deus Opt. Max. propitius velificetur , obsecro Vos , 
ut agnoscentes , et prae oculis habentes semper dignitatem 
vestram , utpote consortes divinae naturae effecti , sobrie, 
pie , ac juste vivatis in hoc saeculo nunquam degeneri 
conversatione in veterem vilitatem redeatis \ sed transle- 
ramini de die in diem in Dei lumen et regnum. 

Interim , Fratres , et Filii carissimi , obsecro fieri 
orationes, postulationes, et gratiarum actiones pro diuturna 
salute et incolumitate Sanctissimi Domini nostri Leonis 
PP. XII. Adprecemur Ei auspicatum initium longaevis- 
simi Pontificatus •, et ut sub suo regimine Sancta Civitas 
Hierusalem in terris militans (i) habitetur in omni pacej 
leges optime custodiantur propter Ipsius pietatem \ et 


(i) a. Machab. cap. 3. v. i. et a< 

ut propter Ipsius sapientiam , ipsi Reges et Principes 
omnes summo honore prosequantur Locum Sanctum , et 
Templum Domini , quod est Ecclesia. Sed et oremus pvo 
religiosissimo et augustissimo Rege nostro Fekdinando l. 
ej usque inclyta Familia, (i) Vitam Illi prolixam , Im- 
perium securum , Domum tutam , Exercitum fortem , 
Senatum fulelem , Orbem quietum , et quaecunque Ho- 
minis et Caesaris sunt vota exoptantes. Orate , quaeso, 
et pro Me exiguo , ut det mihi Deus e sedibus suis as- 
sistricem Sapientiam , quae mecum sit in omnibus , et 
mecum laboret ; et ut qui Auctor fuit coustitueudi me 
Dispensatorem domus suae , fiat etiam mihi administra- 
tionis Adjutor, ut fidelis tandem inveniar, laudem ha- 
bens in Illo, et non in meipso. Haec postulans a Vobis, 
non cesso invicem memoriam vestri facere in omnibus 
orationibus meis j sed (i) jleclo genua mea ad Patrem 
Domini nostri J. C. ut det E obis , secundum divitias 
gloriae suae , virtute corroborari , Christum habitare in 
cordibus vestris , ut sitis semper in caritate radicati et 
fundati. 

Adeamus igitur omnes cum fiducia ad thronum gra- 
tiae , innixi polentissima protectione clementissimae Vir- 
ginis et Matris Dei Mariae } suffulti precibus inclyti S. E- 
piscopi Berardi Cathedralis Ecclesiae Patroni 5 necnon fa- 
vorem implorantes Sanctorum Angelorum , Coelilumque 
omnium, quorum sub tuto praesidio Grex simul cum Pa- 
store salvus fiat. 


( 1 ) Tcrlull. Apolog. cap. 3. 
(a) Ephej. 3. >4- 

Interim absens parumper adhuc corpore , sed prae- 
sens jam spiritu , omnes et singulos saluto in osculo san- 
cto : omnibus et singulis Pastoralem impertior Benedictio- 
nem. Gratia Vobis omnibus , qui estis in Christo Jesu. 
Soli Deo Salvatori nostro, per Jesum Christum Dominum 
nostrum, Gloria, Magnificentia, Imperium, et Potestas. 
Arnen. 

Dabam Neapoli , ipsa die Consecrationis meae , Anno 
Reparatae Salutis mdcccxxiii. 

